臨界過渡等嘅現象引起好多工作者嘅關注，例如醫療上嘅工作噉－已知人體係個複雜系統，由數量龐大嘅細胞同第啲嘢組成，假想家陣藥劑師研究緊一隻藥 X，想決定要俾幾多嘅 X（input）俾病人食，問題係如果人體對 X 呢隻藥有臨界過渡現象，就可能會出現「病人食 100 g 會好返，但食 100.001 g 就會死」（input 係噉咦變咗少少，狀態就唔同嗮）噉嘅情況，於是醫護人員決定啲藥嘅劑量嗰陣就要極之小心。